钦定古今图书集成/明伦汇编/闺媛典/第074卷 > 倪可大妻戴氏
## 钦定古今图书集成/明伦汇编/闺媛典/第074卷 > 倪可大妻戴氏

按《仪真县志》：“戴氏，霍丘学训倪可大妻。崇祯丁丑，闯
逆东下，霍丘城陷，可大不屈死之。氏闻，诣死所拜哭
之，即自经。女未笄，亦从焉，举家死者十有一人。有妇
人闻戴死，亦诣戴所拜哭之。贼众闻妇哭尸趣至，见
戴已死，曰：‘老妇如此，少妇安所逃其辱’？忽一尸蹶起，
抟块血扑之，贼骇叹而去。妇手取血涂面，大震呼撞”
死尸傍蹶，尸即其夫也。贼退，抚按以事闻，赠“可大国
子监学录，册恤典。”